Urmareste Modifică dimensiunea fontului: Play

Târgovişte, 13 mai /Agerpres/ - Pompierii dâmboviţeni intervin, sâmbătă după-amiaza, pentru salvarea unei fetiţe de cinci ani care a căzut într-un puţ în localitatea Răcari, informează Inspectoratul pentru Situaţii de Urgenţă Dâmboviţa.



La faţa locului sunt două echipaje ISU şi urmează să se intervină şi cu un buldoescavator.



''O fetiţă de cinci ani a căzut într-un puţ, este agăţată de găleată la doi metri faţă de suprafaţă. Intervine Garda Răcari cu două echipaje, este aşteptat şi un buldoescavator de la primărie. Cineva din familie a solicitat ajutor, nu vă pot spune la acest moment exact cum s-a petrecut incidentul, ne focusăm pe salvarea copilului'', a declarat, pentru AGERPRES, purtătorul de cuvânt al ISU Dâmboviţa, Eduard Ţelea. AGERPRES/(A - autor: Cornelia Dumitru, editor: Andreea Rotaru)